આ જોઈ વર્ષાબેનને પણ પોતાના પુત્ર અખિલેશ પર ગર્વની લાગણી અનુભવી રહ્યાં હતાં, જાણે અખિલેશે એક સારો પુત્ર હોવાનું સાબિત કે પુરવાર કરવામાં સફળ થયો હોય તેવું વર્ષાબેનને લાગી રહ્યું હતું…. . આજે કદાચ વર્ષાબેનનાં કાળજે ભારે ઠંડક અનુભવાતી હોય તેવું લાગી રહ્યું હતું, વર્ષાબેન પોતાની જવાબદારીઓ માંથી જાણે પોતે એકદમ નિવૃત થઈ ગયાં હોય તેમ એકદમ હળવાશ અનુભવી રહ્યાં હતાં, અને પોતાનો આ ભવ કે જન્મારો સફળ થઈ ગયો હોય તેમ મનોમન આંખોમાં આંસુ સાથે ભગવાનનો હૃદયપૂર્વક આભાર માન્યો….